# data[].attributes.body
Hola nois i noies! dir-vos que tinc un molt bon record de vosaltres. Em recordo molt d'algunes de les activitats que vam fer a P-5, el projecte dels peixos, el de l'espai, els tallers que compartíem amb l'altra grup... Vam aprendre molt i ens ho vam passar molt bé. Estic contenta per vosaltres que aneu a l'institut, això vol dir que sou grans i esteu preparats per a aquesta nova etapa que comenceu. Molts ànims i no oblideu tot el que heu après a l'escola, especialment a nivell emocional.

Una abraçada i molts petons!!!

# data[].attributes.body
Espero i desitjo que sigueu molt feliços, de tot cor, i sobretot que intenteu que els del vostre voltant també ho siguin, ja que d'aquesta manera vosaltres també ho sereu!!

Avui se us ha acabat una etapa de la vostra vida i ara comença una altre, ja sabeu cap a endavant amb il·lusió i esforç!

# data[].attributes.body
A tots els alumnes de 6B-A: ha estat un orgull poder treballar amb els dos grups, amb bona gent, treballadora, amb desig de saber.

Hem tingut moments difícils, però això no treu que hem gaudit de molts moments bons, de la convivència, de la feina, de les rialles, a vegades, dels plors, però finalment hem arribat a port...

Molta sort a tots i a totes i aquí estarem, molt sort a tots-es el proper curs!! Aquí estarem. Una forta abraçada a tots i totes.

# data[].attributes.body
Durant aquests dos cursos hem compartit moltes coses: feina i festes (que de tot ha hagut, jejeje). Han estat mesos on ens hem conegut, hem compartit alguna cosa més que les rutines diàries (conillets inclosos) i ens hem anat fent grans "en gràcia i sabiduria" ;-) M'heu fet passar un temps inoblidable que guardaré amb il·lusió al racó especial que guardo per tots vosaltres.

Grup A i B... Molta sort en el nou camí que ara teniu endavant!!!! Sabeu que sempre estarem aquí per vosaltres!

# data[].attributes.body
Molts de vosaltres vau entrar a P3,ereu "Belluguets" i "Trapelles"...i ja us esforçàveu molt per aprendre a...comunicar-vos amb els altres infants,compartir joguines ,posar-vos la "bata",...fèieu creacions plàstiques i adquiriu cada cop més autonomia tot fent psicomotricitat amb en Jose Luis. Com a mestra de reforç oral vaig poder compartir amb vosaltres molts contes i representacions amb titelles: La Caputxeta,Els 3 porquets.....També en els tallers d' Informàtica vam gaudir amb molts jocs: Sant Jordi,La formiga (ufff què difícil!) i ara....ja sou uns "craks"!!!

Entre tots ens hem esforçat per fer-vos "bones persones" , bons companys i alumnes plens d'inquietuds tots desitgem que a l' "Insti" ho continueu sent ! Molta sort!

Ep! un record també de la tortugueta Cleta!

# data[].attributes.body
Heu estat els grans de l'escola i ara passareu a ser els petits de l'institut. Segur que teniu ganes d'un canvi, però també fa un cert respecte... Recordeu el que heu après aquí: tot és mes fàcil si es comparteix , però que sense esforç, res no te valor.

Desitjo que aneu on aneu, trobeu persones fantàstiques com vosaltres.

Una abraçada.

# data[].attributes.body
Hola nois i noies. De nou hem d'acomiadar una pila de nens que hem acompanyat durant molt de temps. Us hem vist créixer a poc a poc i ara ja sou prou grans per dir-nos adéu. Jo espero que en un raconet del vostre cor porteu sempre una bella melodia que us recordi totes aquelles cançons que hem cantat junts. Deixeu que la música us acompanyi sempre i en els moments més tristos de la vostra vida recordeu el que l'himne de l'escola ens ha ensenyat: "Els nostres llavis somriuen avui....."

Molta sort de tot cor!

# data[].attributes.body
Hola, aquí s'acaba un camí de la vostra vida.

Ara, n'heu de recórrer un altre on les vostres decisions seran fonamentals per aconseguir caminar amb fermesa.

Tot repte aconseguit té com a premi una pujada d'autoestima, sigueu forts i esforceu-vos!!!

No us deixeu convèncer si una cosa o persona no la veieu clara. Sigueu positius però també crítics.

Aquí, hem treballat molt la resolució de conflictes. No us oblideu: davant d'una diferència d'opinió sempre és millor el diàleg.

Esperem que fora d'aquí deixeu una bona empremta.

Mostreu la classe, educació i respecte que mereix haver estat alumnes de l'Escola Agustí Bartra.

Sort i esforç

# data[].attributes.body
Hola nois i noies,recordeu la vostra estada a les classes de 1r i 2n?Us deieu la classe del Primerenc i la classe de Gaudí.Van ser anys de descobrir moltes coses noves:aprendre a llegir,les primeres operacions... a ser més autònoms.Tot us queda molt lluny però encara és a dins vostre.Igualment sou a dins dels meus bons records.Us desitjo molta sort en el nou camí que inicieu.Una abraçada a cadascú.

# data[].attributes.body
M'ha agradat ser el vostre mestre d'EF durant aquests anys (i també d'Escoles en Xarxa, informàtica ...).

No deixeu de fer activitat física, la que més us agradi. N'hem practicat moltes. L'exercici és salut.